Úrslitakeppni Skólahreysti verður á miðvikudagskvöldið Úrslitakeppnin í Skólahreysti fer fram að kvöldi síðasta vetrardags , miðvikudaginn 20. apríl , í Laugardalshöllinni í Reykjavík . Tólf skólar keppa til úrslita af þeim 108 skólum sem hófu keppni fyrr í vetur . Fulltrúi Vesturlands í úrslitaviðureigninni verður Grundaskóli á Akranesi . Keppnislið Grundaskóla skipa : Þór Llorens , Oskar Wasilewski , Karen Þórisdóttir og Daria Fijal . Varamenn eru Róberta Ísólfsdóttir og Ísak Máni Sævarsson . Auk nemenda frá Akranesi keppa til úrslita eftirtaldir skólar : Holtaskóli , Grunnskólinn á Ísafirði , Lindaskóli , Laugalækjarskóli , Hvolsskóli , Kelduskóli , Árskóli , Síðuskóli , Egilsstaðaskóli , Stóru-Vogaskóli og Hagaskóli . Fjórir eru í hverju liði og er keppt í fimm greinum . Það eru upphífingar , dýfur , armbeygjur , hreystigreip og hraðabraut . Úrslitaþátturinn verður sýndur beint í Ríkissjónvarpinu og hefst útsending klukkan 20 miðvikudaginn 20. apríl .